Rokas Bernotas

Rokas Bernotas (g. 1952 m. rugpjūčio 2 d. Vilniuje) – lietuvių diplomatas, ambasadorius, chemikas, politinis veikėjas, buvęs LR užsienio reikalų (LR URM) viceministras.

 Biografija 
1970–1975 m. Vilniaus universiteto (VU) Chemijos fakultete baigė chemijos studijas, diplomuotas chemikas. 1985 m. Kauno Politechnikos institute apgynė organinės chemijos disertaciją, daktaras. 1992–1993 m. mokėsi Oksfordo universiteto Tarptautinių studijų programoje.

1975–1991 m. VU Chemijos fakulteto mokslinis bendradarbis, 1991–1992 m. LR URM Azijos, Afrikos ir Okeanijos skyriaus vedėjas, 1992–1993 m. LR užsienio reikalų viceministras, 1993–1995 m. LR URM Vakarų Europos skyriaus vedėjas, 1995–1997 m. Lietuvos ambasados Romoje (Italija) patarėjas, 1997–1998 m. LR URM sekretorius, 1998–1999 m. LR URM viceministras, 1999–2003 m. nuolatinis Lietuvos atstovas prie ET Strasbūre, Lietuvos atstovas ET Vystymo Banko valdyboje, 2003–2006 m. LR URM Daugiašalių santykių departamento direktorius.

2006–2010 m. – nepaprastasis ir įgaliotasis ambasadorius Kinijos Liaudies Respublikoje, taip pat Korėjos Respublikai, Vietnamo Socialistinei Respublikai ir Mongolijai. 2010 m. lapkričio mėn. – 2014 m. gegužės mėn. – Lietuvos Respublikos nepaprastasis ir įgaliotasis ambasadorius Kazachstano Respublikoje.Ambasadorius įteikė kredencinius raštus Kazachstano Respublikos Prezidentui J. E. Nursultanui Nazarbajevui  (LR ambasados Kazachstane inf.)

Grįžęs buvo URM ambasadorius ypatingiems pavedimams. Nuo 2015 m. lapkričio 2 d. - Lietuvos ambasadorius Afganistanui.Rokas Bernotas paskirtas ambasadoriumi Afganistanui (15min.lt inf.)

 Apdovanojimai 

 Ordino „Už nuopelnus Lietuvai“ Komandoro kryžius;
 Komandoro kryžius „Už nuopelnus Lenkijai".Rokas Bernotas (LR ambasados Kinijoje inf.).

 Šaltiniai 

|-

|-

|-

Kategorija:Lietuvos chemikai
Kategorija:Lietuvos ambasadoriai Kinijoje
Kategorija:Lietuvos ambasadoriai Kazachstane
Kategorija:Lietuvos ambasadoriai prie Europos Tarybos
Kategorija:Lietuvos užsienio reikalų viceministrai